Na temelju odobrenja plana specijalizacija za 2017. godinu, Pravilnika o specijalističkom usavršavanju doktora medicine (NN 100/11, 133/11, 54/12, 49/13, 139/14, 116/15, 62/16, 69/16. i 6/17.), Pravilnika o specijalističkom usavršavanju doktora medicine iz obiteljske medicine (NN br. 129/11, 129/12 i 120/13), Pravilnika o mjerilima za prijam specijalizanata (NN 83/15), Dom zdravlja Dubrovnik objavljuje

NATJEČAJ

**za prijam i upućivanje doktora medicine na specijalističko usavršavanje**

Objavljuje se natječaj za upućivanje naspecijalističko usavršavanje zdravstvenog radnika/ice za potrebe Doma zdravlja Dubrovnik, Dr. A. Starčevića 1, Dubrovnik za:

1. **specijalizaciju iz pedijatrije**– 2 izvršitelja/izvršiteljice
2. **specijalizaciju iz obiteljske medicine** – 3 izvršitelja/izvršiteljice
3. **specijalizacija iz ginekologije i opstetricije** – 1 izvršitelj/izvršiteljica

Radni odnos s odabranim pristupnikom zasniva se na neodređeno vrijeme radi upućivanja na specijalizaciju.

Opći uvjeti pristupnika za odobravanje specijalizacije:

– zdravstveni radnik sa završenim integriranim preddiplomskim i diplomskim studijem zdravstvenog usmjerenja, stručnog zvanja doktor medicine

– odobrenje za samostalan rad (licenca)

Uz prijavu na natječaj i kratki životopis potrebno je priložiti sljedeće dokaze o ispunjavanju uvjeta iz natječaja i za primjenu mjerila za utvrđivanje redoslijeda:

1. preslik odobrenja za samostalan rad (licenca)

2. preslik prijepisa položenih ispita na studiju

3. preslik potvrde o općem prosjeku ocjena tijekom studija, te duljini trajanja studija

4. preslik nagrada za vrijeme studija

5. preslik potvrde o statusu poslijediplomskog doktorskog studija

6. popis objavljenih radova i kopije radova

7.preslik ugovora o radu ako je pristupnik radio u primarnoj zdravstvenoj zaštiti.

Postupak se provodi sukladno odredbama Pravilnika o mjerilima za prijam specijalizanata (NN 83/15).

Kandidat koji bude odabran za specijalističko usavršavanje, obvezan je raditi u radnom odnosu na neodređeno vrijeme u Domu zdravlja Dubrovnik, Dubrovnik nakon završetka specijalističkog usavršavanja i položenog specijalističkog ispita u trajanju onoliko godina koliko je trajala specijalizacija.

Rok za podnošenje ponuda je **15 dana** od objave natječaja u Narodnim novinama.

Prijave s dokazima o ispunjavanju uvjeta natječaja dostavljaju se na adresu: Dom zdravlja Dubrovnik, Dr. A. Starčevića 1, 20000 Dubrovnik, s naznakom: »Za natječaj – specijalizacija iz pedijatrije«, »Za natječaj – specijalizacija iz obiteljske medicine« ili »Za natječaj – specijalizacija iz ginekologije i opstetricije«

Bodovanje i razgovor obavlja se samo za one pristupnike koji su podnijeli potpunu dokumentaciju. Pri odazivu na razgovor pristupnici su obvezni predočiti izvornike svih dokumenata. Nepravovremene i nepotpune prijave neće se razmatrati.

Po proteku roka prijave na natječaj, kandidati će biti pisano pozvani na razgovor pred Povjerenstvo Doma zdravlja i nakon toga će biti donesena odluka o izboru kandidata iz navedene specijalizacije.

Odluka o odabiru kandidata bit će javno objavljena u roku od 15 dana od donošenja odluke Povjerenstva na internetskoj stranici Doma zdravlja Dubrovnik.

DOM ZDRAVLJA DUBROVNIK

Dom zdravlja Dubk